钦定古今图书集成/明伦汇编/氏族典/第301卷 > 《廖用贤尚友录》 > 梁习
## 钦定古今图书集成/明伦汇编/氏族典/第301卷 > 《廖用贤尚友录》 > 梁习

按《魏志梁习传》，“习字子虞，陈郡柘人，为郡纲纪。太祖
为司空，辟召为漳长，累转乘氏、海西、下邳令，所在有
治名，还为西曹令史，迁为属。并土新附，习以别部司
马领并州刺史，赐爵关内侯，更拜为真。建安十八年，
州并属冀州，更拜议郎西部都督从事。文帝践阼，复
置并州，复为刺史，进封申门亭侯，政治常为天下最。”
太和二年，征拜大司农。习在州二十馀年，而居处贫
穷，无方面珍物。明帝异之，礼赐甚厚。四年薨。子施嗣。